ایکی قونشو – کی بیری
مســـــلمان و او بیریسی
نصرانی ایدیر، گاهدان
بیـــــــــر بیرلریله اسلام باره
سینده دانیشیردیلار. مسلمان چوخ
عابدلیک ائده رمیش ، آنجاق
مسلمانچیلیقدان او قده ر تعریف
ائتــدی کی نصرانی اسلام دینینه اوز
گتیردی.
گئجــــــه یئتیشدی ، سحره یاخین
تازه مسلمان اولان نصرانی ، گؤردو
قاپیــــسین دؤیورلر. حئیرتله نیب و
ناگران حالدا سوروشدو: کیمسن؟
قاپی دالیندان سس گلدی:
«من فیلان کسم» و اؤزون تانیتدیردی .
همان قونشوسو – مسلمان قارداش ایدیر
کی اونون الیله اسلام دینینه اوز گتیرمیشدیر.
– گئجه نین بو چاغی نه ایشین واردیـــر؟!
– تئز دستماز آل و پالتاریوی گئی ، ناماز قیلماق اوچون مسجده گئده ک .
تازه مسلمان ، عؤمرونده ایلک دؤنه اولاراق ، دستماز آلدی و اونیله بیرگه مسجده ساری یولا دوشدو.
هله گئجه دن قالیردی. او قده ر ناماز قیلدیلار کی سحر آچیلدی و هاوا بیر آز ایشیقلاندی. صوبح نامازین قیلدیلار و دوعا ائتمه گه باشلامیشدیلار کی هاوا بوتونلوکله ایشیقلاندی.
تازه مسلمان، ایسته دی ائوینه گئتسین ، یولداشی دئدی: هارا؟!
– ایسته ییرم ائویمه قاییدام ، صوبحون واجیب نامازین قیلدیم داها قورتولدو.
– بیر آزدا دؤز نامازین دالیسینا ( تعقیبینه ) داوام وئر ، گون چیخسین.
– چوخ یاخشی.
تازه مسلمان مسجدده، او قده ر دوعا و ذکر دئدی کی آنجاق گون چیخدی. دوردو گئتسین ، مسلمان یولداشی ألینه بیر قرآن وئردی و دئدی: هله بیر آزدا قرآن اوخو قوی گونش اوسته قالخسین. و من تاپیشیریرام کی بو گونو اوروج اولاسان ، بیلمه ییرسن کی اوروج دوتماغین نه ثوابی واردیر!
یاواش یاواش ناهارا یاخینلاشدی . دئدی: دؤزگیله ناهارا چوخ قالمادی ، ناهار نامازین مسجدده قیلگیله، ناهار نامازی قیلیندی ، یئنه دئدی: دؤزگیله! چوخ چکمه ز ایندی فضیلتلی آخشام نامازی نین واختی یئته ر ، اونودا واختیندا قیلاق فضیلتیندن فایدالاناق. آخشام نامازین قیلاندان سونرا دئدی: گوندن چوخ واخت قالماییر داها، آنجاق اونو شام نامازینا ساخلادی. شام نامازیندان سونرا ایسته دی دوروب گئتسین ائوده افطارین یئسین، مسلمان یولداشی دئدی: بیر نامازدان چوخ قالماییر داها ، اودا عشاء نامازی دیر. بیر ساعات دؤز واختی چاتسین، اونودا قیلیب، فضیلتیندن فایدالاناق سونرا آرخایین ائوه گئده ک.
کیشی دؤزدو عشاء نامازین قیلدیلار ، سونرا یولا دوشوب ائوه گئتدیلر.
ایکینجی گئجه ، سحره یاخین گئنه قاپی دؤیولدی. سوروشدو : کیمدیر؟
– من سنین قونشونام . تئز دستـــــــماز آل
و پالتاریوی گئی بیرلیکده مسجده گئده ک!
– من کئچه ن گئجه- کی مسجددن قاییتدیم ، بو «دین» دن استعفا وئردیم . گئت بیر باشقا بئکار آدام تاپ کی ایشی اولماسین و بوتون واختلارین سنیله مسجدده کئچیرتسین. من عیال وار و یوخسول بیر آدامام ، ایش و چوره ک دالیجا دولانیرام.
امام صادق (ع) حضرتلری بو حیکایه نی اؤز یاردیملارینا تعریف ائتدیکده، بویوردو:
بئله لیکله او چتین دوتان عابد، اؤزو ، بیـــــر
یازیغی اسلام دینینــه ساری گتیردی ، سونــرا
اؤزوده اسلام دان ائشیگه سالدی. آنجاق بو حقیقتی آلماق ایله آییق اولون کی آداملارا چتین دوتمایین. هر کسین دؤزومون ، گوجون و چَکیمین نظره آلین. ائله ایش گؤرون کی آداملار دین دن قاچماسینلار بلکه اونا یاخینلاشماق ایسته سینلر. آیا بیلمه ییرسیز کی « امـــــــوی » لرین سیاســــت لری چتیــــن
دوتماق و چییــــرینتی سالمــــــــــاق دیر،
آمما بیزیم یولـــــــوموز ، یوموشاقلیق، ک
ئچینـــــــــــمه ک و ائل ایله یولا گئتمـــــه
کدیر . بیز ایســــــــــــــته ییریک اوره کلری
أله گتیره ک.
قایناق: داستان راستان
چئویره ن:
الف. عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab prs_Arab pes_Arab pes_Arab pes_Arab pes_Arab prs_Arab pes_Arab pes_Arab